 Mtendaji Mkuu wa Huduma za Kimataifa wa Kampuni hiyo, Ruzben Irani amesema hayo wakati wa mazungumzo na ujumbe wa Serikali ya Mapinduzi ya Zanzibar ulioongozwa na Rais wa Zanzibar, Dk Ali Mohamed Shein ambaye alitembelea kiwanda hicho.Irani alisema kampuni yake inaafiki maombi ya Rais wa Zanzibar ya kutaka kampuni yake isaidie sekta ya kilimo.Katika mazungumzo hayo, Dk Shein aliitaka kampuni hiyo kuunga mkono Mapango wa Serikali wa kuleta Mapinduzi ya kijani ili kuzalisha mahitaji ya chakula kwa asilimia 50 ifikapo mwaka 2015/2016, ikiwa ni sehemu ya utekelezaji wa Dira ya Maendeleo Zanzibar 2020 inayoelekeza kujitosheleza kwa chakula ifikapo mwaka 2020.Katika kutekeleza wito wa Rais, Irani alieleza kuwa kwa kuanzia kampuni yake itatuma timu ya wataalamu hivi karibuni ili kufanya utafiti kujua mahitaji.